RATCH คาดรับรู้ฯเงินปันผลโรงไฟฟ้านิวเคลียร์ในจีนต่อเนื่อง 30 ปี เริ่มปี 64
RATCH คาดรับรู้ฯเงินปันผลโรงไฟฟ้านิวเคลียร์ในจีนต่อเนื่อง 30 ปี เริ่มปี 64
22 ม.ค. 2559

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยว่า บริษัทคาดเริ่มรับรู้รายได้จากเงินปันผลในโครงการร่วมทุนโครงการโรงไฟฟ้านิวเคลียร์ฟังเชงกัง ระยะที่ 2 ในสาธารณรัฐประชาชนจีนในปี 64 ต่อเนื่องเป็นระยะเวลา 30 ปีตามสัญญาการซื้อขายไฟฟ้า
อนึ่ง RATCH ได้ลงทุนในนาม บริษัท Ratch China Power Limited ซึ่งเป็นบริษัทย่อย ได้ลงนามสัญญาร่วมทุน (Equity Joint Venture Contract) กับ China General Nuclear Power Corporation และ Guangxi Investment Group Co.,Ltd โดยมีสัดส่วนการถือหุ้น 10% , 61% และ 39% ตามลำดับ เพื่อจัดตั้งบริษัท กวางสี ฟังเชงกัง นิวเคลียร์ เพาเวอร์ II (Guangxi Fangchenggang Nuclear Power (II) Co,.Ltd ซึ่งจะเป็นผู้พัฒนา ก่อสร้าง และดำเนินโครงการไฟฟ้านิวเคลียร์ฟังเชงกัง ระยะที่ 2 โดยมีมูลค่าโครงการประมาณ 200,000 ล้านบาท (40,000 ล้านหยวน) โดยคิดเป็นสัดส่วนเงินลงทุนของบริษัท ประมาณ 7,500 ล้านบาท
ทั้งนี้ RATCH จะมีกำลังการผลิตไฟฟ้าตามสัดส่วนร่วมทุนเพิ่มจากการลงทุนในโครงการนี้อีก 236 MW รวมกำลังการผลิตตามสัดส่วนร่วมทุนที่เดินเครื่อง กำลังก่อสร้าง และพัฒนาเพิ่มเป็น 6814.12 MW